《立秋南麓书屋小集》
清代·周起渭

柳外一蝉凉气生，回廊接座有余清。寒花映日将何待，老树迎风渐不平。

斗饮客如秋鹘健，吟诗我作候虫鸣。离心最易关摇落，一曲汾歌万古情。

作者简介：（1662—1714）清贵州贵阳人，字渔璜，又字棡野。康熙三十三年进士，累官詹事府詹事。工诗，与姜宸英等齐名，又与史申义并称翰苑两诗人。